open-index/open-wikipedia-markdown huggingface dataset:
Kevin Gallacher

**Kevin William Gallacher** (født 23. november 1966 i Clydebank) er en skotsk tidligere fotballspiller som er mest kjent fra sine tre perioder i angrepet hos de britiske klubbene Dundee United, Coventry City og Blackburn Rovers. Gallacher fikk også 53 landskamper for  i perioden 1988 til 2001, og var blant annet med i troppen til EM i fotball 1992, EM i fotball 1996 og VM i fotball 1998.

## Klubbkarriere
Gallacher startet sin spillerkarriere hos Dundee United i 1981, som da var under ledelse av manager Jim McLean. Han spilte seg opp til fast førstelagsplass, og var blant annet med da Dundee United tapte mot svenske IFK Göteborg i finalen under UEFA-cupen 1986/87. Han deltok også i finalen i Scottish Cup 1988, hvor Dundee United tapte til fordel for Celtic FC. Etter å ha spilt over 130 seriekamper og scoret om lag 30 seriemål på syv år gikk turen videre til den engelske klubben Coventry City.

Hos Coventry spilte han om lag 100 seriekamper og 28 seriemål fordelt på tre år, da Blackburn Rovers kjøpte Gallacher for 1,5 millioner pund i mars 1993. I Blackburn var han tiltenkt som en erstatning på spissplassen for den da langtidsskadde Alan Shearer. Under 1994/1995-sesongen brakk han benet to ganger, ble erstattet av Chris Sutton, og fikk kun to seriekamper for klubben. Likevel gav hans vinnermål mot Crystal Palace klubben likevel tre poeng i en sesong som ble kronet med mesterskapstittelen i Premier League med ett poeng foran Manchester United.

Etter at Alan Shearer dro til Newcastle United i 1996, dannet Gallacher en målfarlig angrepspar med Chris Sutton, hvor han selv scoret ti seriemål i 1996/1997-sesongen, og hele 16 seriemål i 1997/1998-sesongen. Under 1998/1999-sesongen ble han igjen skadet gjennom store deler av sesongen og rykket til slutt ned med Blackburn. Gallacher dro deretter videre til Newcastle United som den første signeringen til manager Bobby Robson, og ble av han tildelt en ny rolle som kantspiller på høyresiden. 

Hos Newcastle fikk han i underkant av 40 seriekamper frem til august 2001 da han gikk på en fri overgang til Preston North End, hvor han bare forble til mars året etter, før han gikk videre til Sheffield Wednesday i 2002. Han avsluttet sin fotballkarriere hos Huddersfield Town samme år da han avsluttet sin lange fotballkarriere i oktober 2002. Han har siden fungert som ekspertkommentator for fotball hos BBC, Setanta Sports og Channel 5.

## Landslagskarriere
Gallacher fikk sin landslagsdebut for  i en vennskapskamp mot  i mai 1988. Han ble tatt ut i troppen til EM i fotball 1992 av landslagstrener Andy Roxburgh, hvor han fikk spille alle de tre gruppekampene. Han ble siden tatt ut til EM i fotball 1996 av landslagstrener Craig Brown, hvor han fikk spille gruppespillskampen mot . Han ble også tatt ut i troppen til VM i fotball 1998, hvor han spilte alle tre gruppespillkamper mot ,  og . Gallacher fikk totalt 53 landskamper og ni landslagsmål for Skottland frem til 2001.

## Meritter
;Blackburn Rovers FC
* FA Premier League: 1994/1995

## Referanser


## Eksterne lenker
*
Mærradalsbekken

**Mærradalsbekken** er ei elv i Oslo, og den minste av «Oslos 10 elver». Den har sitt utspring på sørsiden av Voksenåsen og vestsiden av Holmenkollen. Fra Voksen renner den sørover, og går i kulvert fra like ved Voksen kirke til Huseby skole, en strekning på nesten en kilometer. Bekken fortsetter deretter gjennom den trange Mærradalen, som den har navn etter. Under Ring 3 er den igjen lagt i kulvert. Bekken fortsetter sørover gjennom Ullern, til den forsvinner inn i kulverten under jernbanelinjer og Europavei 18, og den kommer ikke til syne igjen før munningen i Bestumkilen.

## Se også
* Liste over elver i Oslo

## Eksterne lenker
* Oslo Elveforum, Mærradalsbekken
* Om Mærradalsbekken på nettstedet til Oslo kommune (Vann- og avløpsetaten)
Liste over elver i Oslo

Dette er ei **liste over elver i Oslo**.
## Elver og vassdrag i Oslo
I alminnelighet regnes det at Oslo har 10 «hovedelver» som renner gjennom de bebygde delene av kommunen. Dette er Lysakerelva, Mærradalsbekken, Hoffselva, Frognerelva, Akerselva, Hovinbekken, Alna, Ljanselva, Gjersjøelva og Ellingsrudelva. De ni første munner ut i Oslofjorden, mens Ellingsrudelva er en del av Glommavassdraget og renner inn i Lørenskog. I tillegg kommer et stort antall mindre elver og bekker, samt sideelver og tilløp til de ti hovedelvene. Det siste gjelder spesielt de to største elvene, Akerselva og Lysakerelva, som begge har omfattende nedbørfelt som strekker seg langt inn i Nordmarka.

## Tabell over Oslos hovedelver
Tabellen lister Oslos ti hovedelver fra vest til øst. Tabellen kan sorteres på hver enkelt kolonne ved å klikke på sorteringssymbolet i kolonneoverskriften.

## Liste over elver og sideelver
Hver linje inneholder elvas navn og hvor den munner ut. Sideelver er innrykket i forhold til hovedelva. Sideelver er listet i den rekkefølge de munner ut i hovedelva, regnet fra munningen til kilden.

### Elver som renner til Oslofjorden
* Lysakerelva – i Lysakerfjorden ved Lysaker
** Sørkedalselva – i Bogstadvannet fra nord
*** Heggelielva – ved Sørkedalen kirke, fra vest
*** Langlielva – ved Sørkedalen kirke, fra nord
* Mærradalsbekken – i Bestumkilen fra nord
* Hoffselva – i Bestumkilen fra nord
* Frognerelva – i Frognerkilen fra nord
** Sognsvannsbekken – ved Frøen, fra nord
** Gaustadbekken – ved Frøen, fra øst
* Akerselva – i Bjørvika fra nord
** Ilabekken – ved Nedre Foss, fra øst
** Skjersjøelva – i Maridalsvannet fra nordvest
*** Bjørnsjøelva – i Skjersjøen fra nord
**** Hakkloelva – i Bjørnsjøen fra nordøst
***** Katnoselva – i Store Sandungen fra nordvest
** Dausjøelva – i Maridalsvannet fra nordøst
*** Skarselva – i Dausjøen fra nord
**** Myrtjernselva – i Øyungen fra nordvest
* Hovinbekken – i Bjørvika fra nord
* Alna – i Bjørvika fra øst
** Ekebergbekken – ved Lodalsbruene, fra sør
** Østensjøbekken – ved Bryn, fra sør
** Fossumbekken (Tokerudbekken) – ved Grorud, fra øst
* Ljanselva – i Bunnefjorden ved Ljan
** Gjersrudbekken – ved Ljabru, fra sørøst
** Prinsdalsbekken – ved Hauketo, fra sør
* Gjersjøelva – i Bunnefjorden 3 km nordvest for Kolbotn

### Elver som renner til Glommavassdraget
* Ellingsrudelva – i Langvannet i Lørenskog fra vest
** Munkebekken – ved Ellingsrud, fra vest
* Langdalsbekken – i Ørfiske fra vest
* Ela – i Nitelva ved Elnes i Nittedal, fra vest

### Elver som renner til Mossevassdraget
* Sølvdoblabekken – i Setertjern fra nord

## Referanser


## Se også
* Liste over elver i Norge

## Eksterne lenker
* 
* Oslo Elveforum, om Oslos elver
* Om vassdragene i Oslo på nettstedet til Oslo kommune
Liu Renwang

**Liu Renwang** (født 22. juli 1986 i Beijing) er en kinesisk judoka som konkurrerer i klasse 60 kilo. Han representerte Kina under Sommer-OL 2008, der han røk ut i andre runde.

## Referanser


## Eksterne lenker
*
Graham Norton

**Graham William Walker** (født 1963), kjent under scenenavnet **Graham Norton**, er en irsk skuespiller, komiker, TV-programleder og journalist.

## Bakgrunn
I 1992 begynte Norton som stand-up-komiker ved Edinburgh Festival Fringe. Hans første opptredener innen kringkasting var som komiker på BBC Radio 4-showet *Loose Ends*, som gikk hver lørdag morgen tidlig i 1990-årene. Han fikk berømmelse på Channel 5, da han vant en pris for sin opptreden som reserve-vert for et talkshow som vanligvis ble presentert av Jack Docherty. 

Norton er kjent som vert for talkshowet *[[The Graham Norton Show]],* og som britenes kommentator for Eurovision Song Contest. I 2003 ble Norton gjenstand for kontrovers da han på Channel 4, gjorde en komisk referanse til den nylige avdøde Bee Gees-musikeren Maurice Gibb. Norton forårsaket ny kontrovers 7. oktober 2006, da han beskrev ecstasy som en «fantastisk opplevelse».

Norton er åpent homofil og lider av vitiligo, en hudsykdom der flekker av pigmentert hud kan forekomme. 

## Referanser


## Eksterne lenker
* 
*
Frognerelva

**Frognerelva** (også kalt **Frognerbekken**) er ei elv i Oslo. Den dannes ved samløpet mellom Gaustadbekken og Sognsvannsbekken ved Frøen og renner gjennom Frognerparken og ned Frognerbekkdalen, til den munner ut innerst i Frognerkilen. Elva er  lang, og har et nedbørfelt på . Middelvannføringen ved munningen er .

Elva har sine kilder sør for Skjersjøen i Nordmarka. Den starter som Pinabekken, som renner ut fra Store Åklungen. Bekken tar opp flere mindre bekker fra vest og munner ut i Sognsvann fra nordvest. Herfra fortsetter elva som Sognsvannsbekken, og renner sørover gjennom strøkene Gaustad og Vinderen. Ved Frøen løper den sammen med Gaustadbekken, og elva kalles Frognerelva nedenfor samløpet.   (Navnet Frognerelva brukes dog ofte også om hele strekningen fra Sognsvann til fjorden.) 

Etter Frøen renner elva i kulvert under veier og T-banespor, før den renner inn i Frognerparken og passerer gjennom Vigelandsanlegget og Frognerdammene, og ned Frognerbekkdalen. Ved Drammensveien er elva igjen lagt i kulvert, og kommer ikke fram i dagen igjen før munningen i Frognerkilen.

## Se også
* Liste over elver i Oslo

## Referanser


## Litteratur
* 
* 
## Eksterne lenker
* Om Frognerelva på nettstedet til Oslo kommune (Vann- og avløpsetaten)
Jim Norton (skuespiller)

**Jim Norton** (født 4. januar 1938 i Dublin, Irland) er en irsk skuespiller.

Jim Norton sin karriere som skuespiller strekker seg over førti år med teater, TV og filmer. Han er spiller ofte rollen som prester, og er først og fremst kjent for sin rolle som biskop Brennan i situasjonskomedien Father Ted, samt i filmene The Sweeney fra 1977, Peak Practice (1993), Sunset Heights (1997), A Love Divided (1999), Rebus: Black and Blue (2000), Mad About Mambo (2000), og Boxed (2003).

Norton spilte hovedrollen i filmen Memoirs of en Invisible Man sammen med Chevy Chase i 1992. Han dukket også opp i en kort cameo av Harry Potter og Mysteriekammeret i 2002 som karakteren Mr. Mason. Norton kan også sees i holocaust-filmen Gutten i den stripete pyjamasen fra 2008. I 2005 spilte Norton rollen som en irsk innvandrer i filmen *The Oyster Farmer*.

## Referanser


## Eksterne lenker
*
Si Rijigawa

**Si Rijigawa** (kinesisk: 斯日吉嘎瓦, født 8. oktober 1986) er en kinesisk judoka som konkurrerer i klasse 73 kilo. Han representerte Kina under Sommer-OL 2008, der han røk ut i omspillet.

## Referanser


## Eksterne lenker
*
He Yanzhu

**He Yanzhu** (født 5. januar 1982 i Qinhuangdao i provinsen Hebei i Folkerepublikken Kina) er en kinesisk tidligere judoka som konkurrerte i klassen 90 kilo. Han representerte Kina under Sommer-OL 2008, der han ble slått ut i første runde.

## Referanser


## Eksterne lenker
*
Axel Mowat

**Axel Mowat** (født ca. 1592, død 27. januar 1661) var en norsk adelsmann og sjøoffiser. Mowat var engasjert i handelen mellom Norge og Shetland og slo seg opp som Vestlandets største godseier.

Mowat er nevnt som kaptein i 1628 og avanserte senere til admiral. I 1630 deltok han i toktet mot Hamburg, og mellom 1631 og 1636 hadde han ansvar for å hindre piratvirksomhet i Nordsjøen. Siste stillinga Axel hadde, før sykdom gjorde slutt på militærkarrièren, var som ansvarlig for marinens skipsverft på Flekkerøy.

Han brukte inntektene fra handelsvirksomheten og embetsinntektene til å øke jordegodset sitt, gjerne gjennom utlån av penger mot pant i fast eiendom. Denne virksomheten la grunnlag for en av Norges største jordegods. Mens Axel, broren Kristoffer og moren deres i 1624 til sammen eide et jordegods på 127,5 tønner hartkorn, eide Axel i 1639 et jordegods på hele 444 tønner hartkorn.

Axel Mowats jordegods la senere det økonomiske grunnlaget for Baroniet Rosendal.

## Familie
Han var sønn av Anders Mowat og Else Rustung, og ble ca. 1625 gift med Karen Knutsdotter Bildt. I ekteskapet med Karen Bildt hadde han tre barn: 
* Axel – drept i duell med Lauritz Galtung til Torsnes. 
* Ukjent barn – død 1637.  
* Karen Mowat – født ca. 1630, død 1675. Med henne og farens søster, som også het Karen, døde slekten Mowat ut.

Da Axel Mowat døde, var datteren Karen hans eneste gjenlevende arving. Hun ble ca. 1658 gift med Ludvig Rosenkrantz, som med grunnlag i svigerfarens jordegods opprettet baroniet i Rosendal.

Fra før sitt ekteskap med Karen Bildt fikk Axel i ca. 1620 sønnen Anders Axelson Helvik med Margrete Eriksdotter Dall. Axel anerkjente sønnen, som bodde på Ænes inntil faren skjenket ham gården Helvik i Kvinnherad. Anders fikk 10 barn og har med dette stor etterslekt i Norge.  

## Referanser
Vladimir Oravsky

**Vladimir Oravsky** (født 1947) er en tsjekkiskfødt svensk forfatter, manusforfatter og oversetter.

Oravsky har gitt ut barne- og ungdomsbøker og skrevet skuespill og filmmanus. I likhet med sitt forbilde George S. Kaufman skriver Oravsky ofte med samarbeidspartnere.

## Referanser


## Eksterne lenker
* 
* 
*  CV hos Immigrant-institutet
Liste over samfyrster av Andorra

**Liste over samfyrster av Andorra** omfatter statsoverhodene som har regjert Andorra fra ordningen med biskoppelige og verdslige samstyre ble etablert i 1278. Andorra har to fyrster, som sammen er statsoverhoder av landet. Biskopen av Urgell i Catalonia er den ene av disse. Den andre har vært greven av Foix og dennes etterfølgere: konger av Navarra, konger, keisere og presidenter av Frankrike. Eventyreren Boris Skossyreff, som i 1934 forsøkte å bli konge av Andorra, er ikke tatt med i listen.

## Eksterne lenker
* Nettsted for den franske samfyrstes representant
* Samfyrsten, biskopen av Urgells nettsted
Pan Song

**Pan Song** (født 3. november 1975 i Dandong i provinsen Liaoning i Folkerepublikken Kina) er en kinesisk judoka som konkurrerer i klasse 66 kilo. Han representerte Kina under Sommer-OL 2008, der han røk ut i første runde.

## Referanser


## Eksterne lenker
*
Wu Shugen

**Wu Shugen** (kinesisk: 吴树根; født 26. august 1987) er en kinesisk judoka som konkurrerer i klasse 48 kilo. Hun representerte Kina under Sommer-OL 2008, der hun røk ut i første runde.

## Referanser


## Eksterne lenker
*
Marius Stokke

**Marius August Stokke** (født 3. desember 1875 i Strinda, død 9. juli 1945 i Stjørdal) var en norsk gårdbruker og politiker (B).

Han vokste opp på Wullumsgården (eller Nøysomhet) på Byåsen i daværende Strinda herred som sønn av gårdbruker Johan Kristoffersen Stokke og hustru Karen Vikan, begge fra Stjørdal, som hadde kjøpt gården i 1873. En eldre bror av Marius, Konrad, eide så gården frem til 1924. Marius Stokke giftet seg i 1913 med kusinen sin, Martine Kristiansdatter Stokke, odelsjente på Østre Stokkan (eller Øvre Stokkan) i Stjørdal. Han overtok også gården Fosslia i Stjørdal med tilhørende skiferbrudd etter sin barnløse onkel og tante, som han hadde bodd og arbeidet hos før han ble gift.

Stokke var medlem av Stjørdal kommunestyre for Bondepartiet 1923–1934 og ordfører 1926–1934. Han var ordfører i representantskapet i Trøndelag Melksentral SA 1938–1946. Av andre verv kan nevnes overformynder og styremedlem i kretssykekassen.

## Referanser
Yang Xiuli

**Yang Xiuli** (kinesisk: 杨秀丽; født 1. september 1983 i Fuxin i provinsen Liaoning i Folkerepublikken Kina) er en kinesisk judoka som konkurrerer i klasse 78 kilo. Hun representerte Kina under Sommer-OL 2008, der hun ble olympisk mester.

## Referanser


## Eksterne lenker
*
Arne Holtesmo

**Arne Martini Holtesmo** (1888–1962) var en norsk politiker (Ap) og jernbanemann.

Arne Holtesmo begynte i NSB i 1905, først som ekstrabetjent, senere som stasjonsbetjent, vognskriver og sporskifter. Lengst tjenestetid hadde han ved Stjørdal stasjon. Han ble stasjonsformann i 1950.

Han var medlem av Frol kommunestyre og formannskap 1927–1930, så medlem av Stjørdal kommunestyre 1934–1941 og 1945–1951 og Stjørdals ordfører 1946–1951. Han var også medlem av skolestyret og ordfører i representantskapet for Stjørdalshalsen brann- og bygningskommune.

Han vokste opp på Skogn som sønn av gårdbruker Johan Kristensen Holtesmo og Karen Birgitte Olsdatter, som begge kom fra Verdal. Han giftet seg i 1910 med Johanne Stokmo fra Stjørdal.

## Referanser
Boeing Everett Factory

**Boeing Everett Factory** i Everett i Washington er en monteringshall for fly, bygget og eid av Boeing. Det er den største bygningen i verden med 13&nbsp;385&nbsp;378 m³ og dekker 399&nbsp;480 m². Det er her Boeing 747, 767, 777 og den nye 787 Dreamliner blir montert.

## Referanser


## Eksterne lenker
*
Xu Yan

**Xu Yan** (født 4. november 1981 i Beijing) er en kinesisk judoka som konkurrerer i klasse 52 kilo. Hun representerte Kina under Sommer-OL 2008, der hun tok bronsen.

## Referanser


## Eksterne lenker
*
Åre stasjon

**Åre stasjon** er en stasjon på den svenske Mittbanan. Den ligger i Åre  kommunes sentrum. Den blir betjent av regionaltog mellom Trondheim og Östersund, fjerntog til Stockholm og av nattog til Stockholm og Göteborg.

I sammenheng med VM i alpint 2007 ble det 2006 bygd en ny stasjon med stasjonsbygning noen hundre meter øst for den gamle stasjonen.

|}

## Eksterne lenker
* Om stasjonen på stationsinfo.se
* Sveriges Järnvägsstationer avsnitt Å
Liste over ordførere i Botne

**Liste over ordførere i Botne** viser navn og funksjonsperiode for ordførere i Botne kommune fra innføringen av formannskapslovene i 1837 frem til sammenslåingen med Holmestrand kommune i 1964.

## Se også
* Politikk i Botne
Ødegårdbua

**Ødegårdbua** er en kystledhytte i Holmestrand, åpnet i 2010. Ødegårdbua ligger ved havna i Holmestrand og er en tidligere sjøbod i laftet tømmer, bygget etter bybrannen i 1884. Den har tidligere vært bolig, kontor og butikk. 

Det er den søndre delen av bygget som er kystled. 

## Eksterne lenker
* Informasjonsside hos Oslofjordens Friluftsråd
Adolf Meyer

**Adolf Meyer** (født 17. juni 1881 i Mechernich i Eifel, død 14. juli 1929 i Nordjøen ved øya Baltrum) var en tysk arkitekt.

## Liv
Meyer studerte ved Kunstgewerbeschule Düsseldorf og arbeidet i 1907/1908 for Peter Behrens. 1909 arbeidet han for Bruno Paul i Berlin og fra 1910 for Walter Gropius. Omkring 1915 ble Meyer leder av Walter Gropius arkitektkontor og senere partner samme sted. 1919 utnevnte Gropius ham som lærer og mester ved Bauhausskolen i Weimar, hvor han underviste i teknisk tegning og konstruksjonsteknikk. Meyer bidro  1922 til Gropius utkast til Tribune Tower-konkurransen.

1925 arbeidet han som selvstendig arkitekt i Weimar, fra 1926 var han lærer ved Städelschule i Frankfurt am Main. Sammen med Gropius, Ernst May, Bruno Taut og en rekke andre ledende arkitekter var han involvert i byplanleggingsprosjektet Neue Frankfurt. Som industridesigner arbeidet han for det tyske optikkselskapet Carl Zeiss, der han formgav en serie lamper for forskjellige formål. Den mest velkjente er formodentlig en opalhvit halvsfærisk vegglampe for offentlig miljø.

Adolf Mayer druknet 1929 under bading i Nordsjøen utenfor øya Baltrum.

## Bygninger
* fra 1911 Fagusverket i Alfeld (Leine) med Walter Gropius
* 1923 oppføring av Haus am Horn med Walter March

## Skrifter
* *Ein Versuchshaus des Bauhauses in Weimar.* (Bauhausbøker, bind 3) Albert Langen, München 1925. (Typografi av Adolf Meyer)

## Referanser


## Litteratur
* Annemarie Jaeggi: *Adolf Meyer. Der zweite Mann. Ein Architekt im Schatten von Walter Gropius. Ausstellung zum 75jährigen Gründungsjubiläum des Bauhauses 1919/1994, 27. März bis 29. Mai 1994, Bauhaus-Archiv, Museum für Gestaltung, Berlin.* Argon-Verlag, Berlin 1994, ISBN 3-87024-264-7.
* Susan R. Henderson: *Building Culture: Ernst May and the New Frankfurt Initiative, 1926-1931.* Peter Lang, 2013.

## Eksterne lenker
* Kort biografi og foto
* ''Adolf Meyer, der Mann neben Gropius, vom Bauhaus-Archiv entdeckt''. I *[[Die Zeit]]*, Nr. 16/1994
Malta internasjonale lufthavn

**Malta internasjonale lufthavn**  ligger 5 kilometer sørvest for hovedstaden Valletta. Flyplassen er base for Air Malta og Ryanair.

## Destinasjoner
*Air Malta 	(Amsterdam, Antalya, Athens, Berlin-Tegel, Brussels, Catania, Düsseldorf, Frankfurt, Geneva, Hamburg, Hannover, Istanbul-Atatürk, Izmir, London-Gatwick, London-Heathrow, Manchester, Milan-Linate, Moskva-Sheremetyevo, München, Paris-Charles de Gaulle, Paris-Orly, Reggio Calabria, Roma-Fiumicino, Sofia, Stuttgart, Tel Aviv, Tripoli [fortsetter 1. september], Wien, Zürich  Sommer: Bologna, Bournemouth, Bristol, Bucharest-Otopeni, Budapest, Cardiff, Korfu, Dubrovnik, Exeter, Gibraltar, Girona, Innsbruck, Leipzig/Halle, Ljubljana, Lourdes, Lyon, Marseille, Moskva-Domodedovo, Napoli, Newcastle upon Tyne, Norwich, Praha)
*Alitalia (Roma-Fiumicino)
*Bmibaby (East Midlands)
*EasyJet (Belfast-International, Liverpool, London-Gatwick, Manchester, Milano-Malpensa, Newcastle upon Tyne, Roma-Fiumicino)
*EgyptAir Express (Kairo)
*Emirates (Dubai, Larnaca)
*Europe Airpost (Sommer: Paris-Charles de Gaulle)
*Iberia operert by Air Nostrum (Sommer: Madrid [begynner 22 July])
*Jettime (Billund, København)
*Libyan Airlines (Tripoli)
*Lufthansa (Frankfurt, München)
*Luxair (Sommer: Luxembourg)
*Norwegian Air Shuttle (København, Oslo-Gardermoen)
*Ryanair (Bari, Birmingham, Bologna, Bristol, Dublin, Eindhoven, Girona, London-Luton, Madrid, Marseille, Pisa, Sevilla, Stockholm-Skavsta, Trapani, Treviso, Valencia    Sommer: Billund, Edinburgh, Glasgow Prestwick, Kraków, Leeds/Bradford)
*Scandinavian Airlines System (Sommer: Stockholm-Arlanda)
*Sevenair (Monastir, Tunis)
*SmartWings (Sommer: Praha)
*Thomas Cook Airlines (Manchester  Sommer: East Midlands, Glasgow-International, London-Gatwick)
*Thomson Airways (London-Gatwick, Manchester Sommer: Birmingham)
*Transavia.com (Sommer: Amsterdam)
*Travel Service (Sommer: Budapest)
*Vueling Airlines (Sommer: Barcelona, Madrid)

## Eksterne lenker
*
«Landsoldaten med den lille hornblæser»

**Landsoldaten med den lille hornblæser** er en figurgruppe av bronse på stenfundament av granitt som ble reist i København til minne om de slesvigske krigene.

Den står på H.C. Andersens Boulevard tett ved Rådhuspladsen, og er skapt av billedhugger H.P. Pedersen-Dan i 1899. Rundt om statuen ses følgende inskripsjoner i stenfundamentet: Forsiden "1848-50•OG• 1864"; Baksiden "REJST AF DANSKE MÆND OG KVINDER"; 
På medaljongen med avbildning av Frederik VII og Christian IX rundt langs kanten t.v.: "CHRISTIAN IX"; t.h.: "FREDERIK VII".

Statuen ble satt opp som et symbol for treårskrigen, og motivet med hornblåseren stammer fra H.P. Holsts fortellende dikt *Den lille Hornblæser* fra 1849.

## Eksterne lenker
* ''Landsoldaten med den lille hornblæser'' vejpark2.kk.dk
* Den store danske om Hans Peder Pedersen-Dan
* ''Landsoldaten med den lille Hornblæser – et stop på din musikalske byvandring i København'', www.kb.dk
John Norton-Griffiths

**John Norton-Griffiths** (født 13. juli 1871 i Somerset, England, død 27. september 1930) var en ingeniør, soldat under den andre boerkrigen og første verdenskrig, og senere begynte han som parlamentsmedlem i Storbritannia. 

Norton-Griffiths vervet seg til militæret i 1896. Norton-Griffiths ble tildelt kontrakter med å gjennomføre store prosjekter som ingeniør i Afrika og Sør-Amerika. Disse prosjektene inkluderte arbeider på en nesten 200 km lang vei fra havnebyen Benguela i Angola mellom 1903 og 1908. Norton-Griffiths ble valgt inn i det britiske parlamentet i 1910 og han satt i dette embetet for distriktet Wednesbury, Staffordshire.

I 1914 ved utbruddet av den første verdenskrig ble han bestilt som major i det britiske militæret. Han Brukte erfaringene fra en vellykket karriere som ingeniør, bygde Norton-Griffiths mange festningsverk på vestfronten. Norton-Griffiths ble forfremmet til løytnant-oberst i 1918, han ble tildelt utmerkelsen Distinguished Service Order i 1916 og han ble utnevnt til baron i 1922.

## Referanser


## Eksterne lenker
* 
*
Pas de la Casa

**El Pas de la Casa** er et sted og en liten by i Andorra på toppen av Envalirapasset på  meters høyde rett ved grensen til Frankrike. Det er en del av kommunen Encamp. Stedet er utbygd med butikker for avgiftsfri handel, som særlig trekker besøkende fra Frankrike, og skianlegg med hoteller og overnattingssteder som utgjør en del av skisportsområdet Grandvalira. Som følge av utviklingen i turistnæringen gikk stedets befolkning fra  i 1984, til  i 2010 og til  i 2018.

## Referanser


## Eksterne lenker
*
Pula lufthavn

**Pula lufthavn**  er en flyplass som ligger seks kilometer fra byen Pula i Kroatia.

## Destinasjoner

## Eksterne lenker
*
Johan Hellum

**Johan Gustafson Hellum** (1889&ndash;1952) var en norsk friidrettsutøver som representerte IK Tjalve i Oslo. 

I perioden 1911-1917 vant han 17 individuelle NM-gull i seks ulike øvelser: kulestøt (5), femkamp (4), tikamp (3), diskos (2), sleggekast (2) og spydkast (1).  Han ble tildelt kongepokalen i 1914 og 1916, og representerte IK Tjalve. Han forbedret den norske rekorden i kule fire ganger og i tikamp tre ganger.

Fra mesterskapet i 1914 ble statuttene for tildelingen av kongepokalen endret, der en subjektiv vurdering av allsidighet ble erstattet med et poengsystem, der utøverne fikk poeng etter plasseringer. Dette året ble det tett kamp mellom sprinteren Olav Rustad og Hellum, der begge hadde tre seire. Men Hellum hadde i tillegg pallplasseringer på både 100- og 200 meter, og fikk dermed kongepokalen.

Personlige rekorder: Kule 13,22 (1917), diskos 38,55 (1914), tikamp 5577 poeng etter dagens tabell (1916).

## Medaljer i norske mesterskap

## Se også
* Mestvinnende utøvere i NM i friidrett

## Referanser




## Kilder
* Friidrett.no: Medaljevinnere i norske seniormesterskap
Valg 2009

**Valg 2009** kan blant annet vise til følgende valg:

* Stortingsvalget 2009, et riksvalg i Norge, der det ble valgt delegater til Stortinget for perioden 2009–13, valget ble avholdt mandag den 14. september 2009. 
* Alltingsvalget 2009, et parlamentsvalg på Island, valget ble avholdt lørdag den 25. april 2009.
* Indias nasjonalvalg 2009, et nasjonalvalg i India, valget ble avholdt i fem faser: torsdag den 16. april, onsdag den 22. april/torsdag den 23. april, torsdag den 30. april, torsdag den 7. mai og onsdag den 13. mai 2009. 
* Valget i Israel 2009, var valget til Israels nasjonalforsamling Knesset som ble avholdt onsdag den 10. februar 2009.
* Valget i Japan 2009, var valget til Japans representantenes hus som ble avholdt søndag den 30. august 2009.
Hopp i havet

**Hopp i havet**, også kjent som **Fins i sjøen** og **Gå og fisk** (engelsk: *Go Fish*) er et  kortspill for to til fem spillere, hvor målet er å få flest stikk (dvs. fire kort med samme verdi. F.eks. 4 knekt).

## Oppsett
Hver spiller begynner med sju kort på hånden. De resterende kortene legges i «havet», dvs. i en uorganisert haug med forsiden ned. Når havet er tomt er spillet over.

## Spillets gang
Man spiller på tur, gjerne etter klokken. Når det er hans tur vil spiller 1 spørre én av de andre spillerne etter det kortet han ønsker seg for å få et stikk. *Hvis spiller 2 har ett kort* med den etterspurte verdien må han gi kortet til spiller 1. Har han *flere kort* med den etterspurte verdien må han gi *alle disse* til spiller 1. I begge disse tilfellene beholder spiller 1 turen sin, og kan spørre en annen av spillerne. Hvis spiller 2 ikke har kortet på hånd, sier han «hopp i havet». Da må spiller 1 trekke et kort fra «havet» i stedet, og turen går videre til nestemann.

## Eksterne lenker
*Kortregler.no, Christian Berges hobbyprosjekt
Hu Feng

**Hu Feng** (kinesisk: 胡风, pinyin: *Hú Fēng*, født 2. november 1902 i Qichun i provinsen Hubei i Kina, død 8. juni 1985 i Beijing) var en kinesisk forfatter og kunst- og litteraturteoretiker.

I 1929 dro han til Japan for studier. Han ble involvert i venstreorienterte kretser og ble utvist derfra i 1933. Tilbake i Kina sluttet han seg til Venstrefløyforfatternes forbund (*Zhongguo zuoyi zuojia lianmeng*, 中国左翼作家联盟) i Shanghai.  Han ble venn med Lu Xun. 

Han bodde også i Wuhan og Chongqing.  

Hans virkelighetsoppfatning sammenfalt ikke med Mao Zedongs i Yan'an. Han kritiserte Maos holdning til realisme i kunst og litteratur var overpolitiserende, og dermed var blitt irrelevant for de proletære bøndenes daglige virkelighet, på en måte som stred mot hvordan kunst og kultur skulle fungere i et marxistisk organisert samfunn. Dette gjorde ham selv til en skyteskive for kritikk. Senere, i 1954, publiserte han en «Rapport om statens praksis vedrørende kunst og litteratur i de siste årene» (*Guanyu ji nianlai wenyi shijian qingkuang de baogao*, 关于几年来文艺实践情况的报告), også kjent som «De   skrifttegns skriv» (*Sanshiwan yan shu*, 三十万言书).  I 1955 ble han arrestert som kontrarevolusjonær og fengslet. Han ble ikke løslatt før i 1979. Han ble rehabilitert i 1980.

## Referanser


## Eksterne lenker
* Biografi
* Hu Feng (1902-1985) - Modern literary theorist, poet, literary translator
Brasils fotballforbund

**Brasils fotballforbund** (portugisisk: ***Confederação Brasileira de Futebol*** (CBF)) er det styrende organ for fotball i Brasil. Det ble grunnlagt 8. juni 1914 som *Confederação Brasileira de Desportos* (Den Brasilianske Sports-konføderasjon). Det ble medlem av FIFA i 1923. 

Forbundet organiserer de nasjonal brasilianske mesterskapene, som Campeonato Brasileiro de Futebol (alle fire nivåer) og Copa do Brasil. Forbundene i delstatene, som organiserer de delstatlige mesterskapene, er underlagt CBF. Organisasjonen administrerer også  og for kvinner. Forbundet er basert i Barra da Tijuca i Rio de Janeiro. Forbundet eier et treningssenter, kalt Granja Comary, som ligger i Teresópolis.

## Referanser


## Eksterne lenker
*  (portugisisk)
* Brasil  på FIFAs nettsted (engelsk)
* Brasil på CONMEBOLs nettsted (engelsk)
Jana Kramer

**Jana Rae Kramer** (født 2. desember 1983) er en amerikansk skuespiller og countrysangerinne. Hun er kjent for sin rolle som Alex Dupre i fjernsynsserien *[[One Tree Hill]]*. Kramer begynte musikkarrieren i 2010 med singelen «Why Ya Wanna» fra hennes debutalbum ''Jana Kramer'' fra Elektra Records. Kramer har også hatt gjesteroller i serier som *[[CSI]]*, *[[All My Children]]* og *[[Grey's Anatomy]]*.

## Referanser


## Eksterne lenker
* 
* 
*
Martin Mølster

**Martin Bjørneson Mølster** (født 11. oktober 1900 på Voss, død 13. mars 1968 samme sted) var en norsk friidrettsutøver som på siste halvdel av 1920-tallet var landets ledende kulestøter. 

Mølster begynte sin idrettskarriere som mangekjemper. Han ble norsk mester i femkamp i 1924 og 1926, og vant også tikamp i 1924. Han deltok i Sommer-OL 1924 i Paris i femkamp, der han ble nummer 11. Etter hvert konsentrerte han seg om sin spesialøvelse kulestøt. Han tok seks NM-gull og to sølv i øvelsen i perioden 1923-1933, og forbedret den norske rekorden fem ganger. Hans personlige rekord var 14,83 fra 1932. Samme år presterte han 15,06 under et stevne i Tromsø, men kula viste seg ved kontrollveiing å være for lett. Dermed ble Sigurd Dahle den første nordmann som passerte 15 meter i kule da han klarte akkurat 15,00 i 1935.

Martin Mølster representerte IL Bjart, Voss fram til 1924. I 1925 og 1926 var han medlem av IL i BUL, Oslo, fra 1927 representerte han Voss Idrottslag. Han var lærer av yrke og bodde og arbeidet på Voss fram til sin død i 1968. Under kampene i 1940 var han kompanisjef for Kp. 8/II./I.R. 10 i Valdres.

## Medaljer i norske mesterskap

## Referanser




## Eksterne lenker
*
Helge Nilsen

**Helge Nilsen** (1909–1990) var en norsk friidrettsutøver som representerte Oslo Turnforening.

Han vant to NM-gull og fem NM-medaljer i kule i perioden 1931–1937.

## Medaljer i norske mesterskap

## Referanser
Liste over statsledere i 1191

## Europa

### [[:Kategori:Geistelige fyrstedømmer innen Det tysk-romerske rike|Geistelige tysk-romerske fyrstedømmer]]
** **[[Schwerin bispedømme|Schwerin]]** – Brunward, biskop  (**1191**–1238)

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Nappytabs

**Napoleon D'umo** (født 17. oktober 1968) og **Tabitha D'umo** (født Tabitha A. Cortopassi 11. september 1973), mest kjent som «Nappytabs», er en mann-og-kone-koreografduo som er kjent for å ha vært med å utvikle hiphopdansestilen *[[hiphopdans#Lyrisk hiphop|lyrisk hiphop]]*. De har jobbet sammen siden 1996 og er mest kjent for sitt arbeid for TV-programmet  So You Think You Can Dance på FOX, som sendes på TVNorge i Norge. I 2009 ble de Emmy-nominert for en koreografi i sesong 4.

Utenom So You Think You Can Dance har Nappytabs også koreografert for America's Best Dance Crew, regissert et danseshow i Las Vegas for dansegruppen JabbaWockeeZ og koreografert for Cirque du Soleil (to av opptredene var gjesteopptredener på America's Got Talent og Dancing with the Stars). Duoen har også jobbet med Christina Aguilera, Ricky Martin, Céline Dion, Kanye West og Jennifer Lopez

## Liste over koreografier i So You Think You Can Dance
Dette er en komplett liste over Tabitha og Napoleon D'umos arbeid på So You Think You Can Dance fra sesong 4-8, inkludert parnumre og gruppenumre.

1 Dette gruppenummeret ble koreografert i samarbeid med Dmitry Chaplin.

2 Stephen «tWitch» Boss fremførte dette nummeret igjen i finalen sammen med Ellen DeGeneres på grunn av Alex Wongs skade.

## Referanser


## Eksterne lenker
* 
*
Bruno Latour

**Bruno Latour** (1947–2022) var en fransk sosiolog og antropolog.

Latour var en aktiv teoretiker innen det som i den engelskspråklige verden går under navnet STS (*Science and Technology Studies*), hvor han representerte «aktør-nettverksteori» (ANT).

Fra 1982 til 2006 var Latour professor ved École nationale supérieure des mines de Paris. Etter 2006 var han professor ved Institut d'études politiques de Paris (Sciences Po). I 2013 ble han tildelt Holbergprisen.

Den eneste av Latours bøker som er oversatt til norsk er *Vi har aldri vært moderne: essay i symmetrisk antropologi* (1996).

## Referanser


## Eksterne lenker
*
Steinsvik

**Steinsvik** er et norsk stedsnavn og etternavn og har flere betydninger

## Geografi
* Steinsvik (Bergen) – et boligområde i Ytrebygda bydel i Bergen kommune
* Steinsvik (Tysvær) – fastlandsanløp for skyssbåt fra Borgøy

* Marta Steinsviks vei (Oslo), en vei på Mortensrud i Oslo

## Personer

* Rasmus Olai Steinsvik (1863&ndash;1913), journalist, forfatter, nynorskforkjemper og redaktør 
* *gift med* Marta Steinsvik (1877&ndash;1950), forfatter, oversetter, kvinnesaks- og nynorskforkjemper, samt kjent antisemittist
** Kjell Steinsvik (1903&ndash;1977), redaktør i Romsdals Budstikke
*** Kjell Rasmus Steinsvik (1933&ndash;2000), fabrikkeier og mesén
*** *gift med* Tone Sinding Steinsvik (f. 1941), kunstnerisk og administrerende direktør ved Blaafarveværket i Modum
*** Sturla Steinsvik (f. 1942), forretningsmann

* Brit Steinsvik (1948&ndash;2021), figurspiller, figur-/dukkemaker og teaterleder
* Frode Steinsvik (f. 1971), profesjonell bokser i cruiservekt
* Kine Elisabeth Steinsvik (f. 1976), jurist og høyesterettsdommer
* Anne Steinsvik Nordal (f. 1949), forfatter og lingvist
* Tor Sindre Steinsvik (f. 1956), lokalpolitiker (H) og varaordfører
Iliosacralledd

**Iliosakralleddene**, articulatio sacroiliaca, er leddene mellom den nederste delen av ryggraden og hoftekammene. Leddenes funksjon er å overføre tyngden fra overkroppen til bekkenet, og har liten bevegelighet for å sikre kroppen stabilitet. Leddene kan endres eller skades ved bla bekkenløsning og Bekhterevs sykdom.
Li Qiang (padler)

**Li Qiang** (født 1989) er en kinesisk padler som padler flatvann. Han representerte Kina under Sommer-OL 2008, der han ble nummer 6.

## Referanser


## Eksterne lenker
*
Lynsey de Paul

**Lynsey Monckton Rubin**, kjent som **Lynsey de Paul**, (født 11. juni 1950, død 1. oktober 2014) var en engelsk sanger, komponist og låtskriver. Lynsey de Paul ble født i Cricklewood, London. Hun vokste opp i en jødisk familie, og gikk på en videregående skole i Hampstead.

## Diskografi
Kilde:discogs
;Album
* *Sugar Me* (1973)
* *Taste Me… Don't Waste Me* (1974)
* *The World of Lynsey de Paul* (1974)
* *Love Bomb* (1975)
* *No Honestly* (1975)
* *Surprise* (1976)
* *Tigers and Fireflies* (1979)
* *Before You Go Tonight* (1990)
* *Lynsey de Paul* (1994)
* *Just a Little Time* (1999)

;Singler
* *Storm in a Teacup* (1972)
* *[[Sugar Me]]* (1972)
* *Getting a Drag* (1972)
* *All Night* (1973)
* *Won't Somebody Dance With Me* (1973)
* *Ooh I Do* (1974)
* *No Honestly* (1974)
* *My Man and Me* (1975)
* *Rhythm and Blue Jean Baby* (1975) 
* *If I Don't Get You The Next One Will* (1976) 
* *Rock Bottom* (1977) with Mike Moran (Eurovision Song Contest)
* *You Give Me Those Feelings* (1977) 
* *Hollywood Romance* (1978) 
* *Tigers and Fireflies* (1978) 
* *Strange Changes* (1981) 

## Sanger skrevet for andre artister
* *Papa Do* (1972) (Barry Green, Cardinal Point, The Daltons)
* *Crossword Puzzle* (1972) (Dana)
* *When You've Gotta Go* (1972) (Solomon King, Frank Farian)
* *On The Ride (You Do It Once* (1973) (Continental Uptight Band, Dick Zetterlund)
* *Dancin' (on a Saturday Night)* (1973) (Barry Blue, Flash Cadillac & the Continental Kids, Bond)
* *Tip of My Tongue* (1973) (Brotherly Love, Ellie)
* *School Love* (1974) (Barry Blue)
* *Central Park Arrest* (1974) (Thunderthighs)
* *Miss Hit and Run* (1974) (Barry Blue)
* *Hot Shot* (1974) (Barry Blue)
* *Don't You Remember When* (1976) (Vera Lynn)
* *Let Your Body Go Downtown* (1977) (Martyn Ford Orchestra)
* *Hi Summer* (1977) (Carl Wayne)
* *We Got Love* (1984) (The Real Thing)
* *There's No Place Like London* (1986) (Shirley Bassey)
* *Hearts of Gold* (1988) (Gold)
* *TLC* (1988) (Menudo featuring Ricky Martin)

## Referanser


## Eksterne lenker
* 
* 
*
Blokkbok

**Blokkbok**, på tysk kalt *Blockbuch* og engelsk *block-book*, er ei bok som er satt sammen av ettbladstrykk lagd ved hjelp av blokktrykk, i motsetning til ei bok trykt med tekstsider bygd opp av løse, flyttbare typer. Blokktrykk bruker utskårne treplater til bildetrykk, altså tresnitt der både illustrasjonene og teksten er skåret inn på én og samme trykkblokk. Blokkbøkene ble lagd i Europa i siste halvdel av 1400-tallet og framover, og noen få titler ble trykt i flere utgaver med nylagde tresnitt. Bøkene bestod av inntil 50 ark med motiv bare trykt på den ene sida. Innholdet var nesten alltid religiøst, ofte lett forståelige bildebibler som et rimeligere alternativ til større, mer forseggjorte bøker med mer tekst.

## Historikk

## Referanser


## Se også
* Blokktrykk (ettbladstrykk), enkel metode for å trykke bilder på papir eller tekstil, tilsvarer tresnitt
* Boktrykkerkunsten
* Kistebrev, enkelt utførte ettbladstrykk for folk flest, populære på 1700- og 1800-tallet
* Folkebok, enkelt utførte bøker med popularisert innhold
* Inkunabel, bokfaglig betegnelse for trykte bøker, bilder eller tekstark før 1501

## Eksterne lenker
*
Novgorod-traktaten (1326)

**Novgorod-traktaten**, inngått 3. juni 1326 i Novgorod, markerte avslutningen på årtiers norsk-novgoriske tvister om deres innbyrdes grense i Finnmark. Vilkårene var en våpenhvile i ti år. Få år tidligere hadde Republikken Novgorod sluttet en fredstraktat med Sverige; Nöteborg-traktaten.

Traktaten fastla ikke grensen i egentlig forstand, men snarere hvilke samer som skulle betale skatt til Norge og hvilke til Novgorod. Slik ble det dannet en slags buffersone imellom landene. Traktaten ble aldri oppsagt av noen av partene, og forble i kraft helt frem til 1800-tallet. Den førte til slutt til at samene måtte betale skatt til alle omgivende stater samtidig, herunder til svensk-finske birkarler (handelsmenn). 

Fellesområdet strakte seg for Novgorod-staten helt vest til Lyngen, mens Norge kunne skattlegge befolkningen på Kolahalvøya og helt inn til Kvitsjøen, «overalt der det bor halv-kareler eller halv-finner som er født av finsk mor». Skatten skulle betales med inntil «fem gråskinn av hver bue», eller etter gammel sedvane.

## Litteratur
* S. N. Valk (red.): *Gramoty Velikogo Novgoroda i Pskova* (Moscow og Leningrad: AN SSSR, 1949), s. 69-79: Traktaten på latin og russisk
* 
* 

## Se også
* Finneskatten
Historisk kart

**Historiske kart** er kart som ikke lenger er i aktivt bruk, men som likevel har en stor verdi sett i et historisk perspektiv. Slike kart kan være en kilde til historiske opplysninger, men kan også sees på som kunstverk og har sin egenverdi også på grunn av dette.

Betegnelsen brukes også om kartserier som viser hvordan land og riker kommer og går. 

## Kilder til historiske kart
Det finnes en rekke kilder til historiske kart. De viktigste i Norge er:
* Statens kartverk
* Statens kartverk Sjø
* Riksarkivet

## Se også
* Historiske kart over Norge
Melody Mountain

***Melody Mountain*** er et musikkalbum av duoen *[[Susanna and the Magical Orchestra]]* utgitt i  av Rune Grammofon (RCD 2057). Dette er duoens andre plate.
## Sporliste
# «Hallelujah» 
# «It’s A Long Way To The Top»
# «These Days»
# «Condition Of The Heart»
# «Love Will Tear Us Apart»
# «Crazy, Crazy Nights»
# «Don’t Think Twice, It’s All Right»
# «It’s Raining Today»
# «Enjoy The Silence»
# «Fotheringay»

## Eksterne lenker
List of Lights and Buoys

***List of Lights and Buoys*** er et musikkalbum av duoen *[[Susanna and the Magical Orchestra]]* utgitt i  av Rune Grammofon (RCD 2034). Dette er duoens første plate.
## Sporliste
# «Who Am I» Leonard Bernstein
# «Jolene» Dolly Parton
# «Turn The Pages» Morten Qvenild
# «Friend» Susanna Wallumrød
# «Hello» Susanna Wallumrød
# «Believer» Susanna Wallumrød
# «Sweet Devil» Susanna Wallumrød
# «Baby» Morten Qvenild
# «Time» Morten Qvenild
# «Distance Blues and Theory» Dorothy Parker/Susanna Wallumrød
# «Go» Morten Qvenild

## Eksterne lenker
Blokktrykk

**Blokktrykk** eller **tretavletrykk** er en grafisk teknikk for å trykke tegninger, tekst eller mønstre på ei overflate. Blokktrykk foregår ved at et speilvendt bilde skjæres ut som et lavt, opphøyd relieff i en plan treblokk som deretter påføres trykkfarge og stemples som et rettvendt avtrykk på tekstil eller fuktet papir. Teknikken er vidt utbredt i Øst-Asia der den oppstod  som en metode for å trykke på tøy. Trykkteknikken er enkel og passer hvis man ønsker jevne, fargemettede flater.

Blokktrykking tilsvarer tresnitt, linoleumssnitt og andre teknikker i høytrykk (boktrykk). Tretavletrykk fra treplater der bilder og bokstaver er skåret i relieff, ble i Europa brukt til trykking av både spillkort, ettbladstrykk, religiøse bilder og bøker fra 1400-tallet og framover. Bøkene kalles blokkbøker.

## Historikk

### Blokktrykk, tresnitt, ettbladstrykk og andre betegnelser
Blokktrykk kalles vanligvis tresnitt når det handler om den vanlige bruken i europeisk kunsthistorie og tilsvarende grafikk i dag. Unntaket er trykking av blokkbøker, bøker fra andre halvdel av 1400-tallet der bladene ble trykt fra helsides treplater, altså i nettopp blokktrykk eller tretavletrykk. Betegnelsen blokkbøker brukes i motsetning til bøker der teksten er satt med løse, flyttbare trykktyper (bokstavformer). Blokktrykk kan i blant også kalles ett- eller enkeltbladstrykk på norsk, selv om det vanligvis bare betegner det grafiske bladet og ikke selve teknikken. Ettbladstrykk blir dessuten omtalt som tretavletrykk, *xylografia* og på latin *folio patens*. Det er trykk på ett papirark eller blad, vanligvis i stort format, med avtrykk bare på den ene sida av papiret. 

Blokktrykk blir på tysk kalt *Blockdruck* eller *Holztafeldruck* («tretavletrykk») og på engelsk *woodblock printing*.

Trykkstokken, trykkplata eller klisjeen, ved blokktrykk kan kalles en blokk eller tretavle. 

### Asiatiske og europeiske blokktrykk

## Referanser

## Se også
* Blokkbok, boka satt sammen av enkeltbladstrykk utført i blokktrykk
* Kistebrev, folkelig ettbladstrykk på 1700- og 1800-tallet
* Tresnitt, linosnitt, potettrykk
Google+

**Google+** var et nettsamfunn drevet av Google. Samfunnet ble lansert 28. juni 2011 for enkelte brukere, og ble åpnet for alle over 18 år 20. september 2011 og alle over 13 år 26. januar 2012. Den ble lagt ned 2. april 2019.

I tillegg til at nettverket tilbød ulike sosiale tjenester, integrerte det også brukernes Google-kontoer og tidligere også Google Buzz. Google+ inneholdt også en rekke andre tjenester, slik som «kretser», «hangouts» og «gnister». Kilder som *[[The New York Times]]* har skrevet at dette var Googles største forsøk på å konkurrere med nettsamfunnet Facebook, som hadde over 750 millioner brukere i 2011.

I oktober 2018 ble det kjent at Google ville legge ned tjenesten, etter at brukeropplysninger var lekket ut uten at Google valgte å informere brukere av tjenesten. I desember samme år ble enda en lekkasje kjent, og dermed besluttet Google å stenge tjenesten fire måneder tidligere enn planlagt. Tjenesten var operativ frem til april 2019, med unntak av bedriftsutgaven, som fortsetter som tidligere. Bedriftsutgaven vil få økt fokus og nye funksjoner fremover.

## Referanser

## Eksterne lenker
*
Fletcher Norton, 1. baron Grantley

**Fletcher Norton, 1. baron Grantley** (født 23. juni 1716, død 1. januar 1789) var en engelsk politiker. 

Norton begynte som advokat i 1739, og etter en periode med inaktivitet, begynte han å bygge opp en lønnsom praksis, og han ble utnevnt til medlem til kongens råd i 1754, og senere arbeidet han som advokat i det engelske grevskapet Lancashire. I 1756 ble Norton valgt til medlem av parlamentet for distriktet Appleby, og han representerte distriktet Wigan fra 1761 til 1768. Norton ble adlet i 1762.

## Referanser
Hiram Norton

**Hiram Norton** (1799–1875) var en kjøpmann og politisk skikkelse i Canada.

I 1833 ble Norton utnevnt til fredsdommer for distriktet Johnstown. Norton representerte Grenville i den lovgivende forsamlingen i 1831, og han hadde dette embetet frem til 1838 som en reformator. Senere forlot Norton sin politiske karriere i Canada for å bosette seg i Lockport, Illinois. Norton ble en viktig industrialist i Illinois. Norton døde i Lockport, Illinois, da han var 76 år gammel, i 1875.

## Referanser
Judy Norton Taylor

**Judy Norton-Taylor** (født 29. januar 1958 i Santa Monica, California) er en amerikansk skuespiller og teater-regissør. 

Norton-Taylor er best kjent for sin rolle som Mary Ellen Walton i TV-serien The Waltons og i de påfølgende TV-filmene om The Waltons. Norton-Taylor poserte naken for magasinet Playboy i 1985. Norton-Taylor giftet seg for første gang i 1991 og fikk ett barn, sønnen Devin, før hun tok ut skilsmisse. Norton-Taylor giftet seg for andre gang med Robert Graves, og hun pendlet mellom USA og Canada. I USA, arbeidet Norton-Taylor som skuespiller på TV og film. I Canada eier hun og ektemannen en kjede av restauranter.

## Referanser


## Eksterne lenker
*
Gregory Norton

**Gregory Norton** (født 1603, død 26. mars 1652) var en engelsk politiker og stortingsrepresentant.

Norton er den eldste overlevende sønnen til Henry Norton av Wantage. Gregory Norton vokste trolig opp i Irland, der hans far hadde en administrativ post. Norton kjøpte en eiendom i Sussex etter hans ekteskap med Martha Gunter rundt 1621, og han ble utnevnt til baron i 1624. I løpet av 1630-årene, holdt Norton en mindre posisjon ved hoffet til kong Charles I. Norton var en nær venn og kollega av hoffmann Humphrey Edwards. Norton hadde interesse for irske anliggender og han var aktiv i søksmål mot kong Charles i 1649, mens han satt som medlem av den britiske høyesterett signerte han dødsdommet over kong Charles 1 av England. Norton døde, da han var 49 år gammel, i 1652.

## Referanser
Gil Norton

**Gil Norton** er en plateprodusent fra Storbritannia som er godt kjent for hans arbeider med kjente band som Pixies, Echo & the Bunnymen, Foo Fighters, Tribe, Jimmy Eat World, Dashboard, Feeder, The Distillers, Maximo Park, Counting Crows, Terrorvision, The Triffids, General Fiasco og Span. I 2001 begynte Norton å arbeide med The Strokes på deres debutalbum Is This It, men han ble snart erstattet av Gordon Raphael. 

## Eksterne lenker
*
James Norton (1843–1920)

**James Norton** (født 8. oktober 1843 i Mullins, Sør-Carolina, død 14. oktober 1920 i Mullins, South Carolina) var en amerikansk politiker og medlem av Kongressen som representant for Sør-Carolina.

Norton forlot skolen i 1861 for å verve seg til konføderasjonens militære styrker. Norton tjente under hele den amerikanske borgerkrigen for konføderasjonen. Etter borgerkrigen begynte Norton som lærer i den offentlige skolen i 1866 og han hadde denne stillingen frem til 1870. Norton ble utnevnt til forskjellige politiske posisjoner på 1870-tallet. Etter hans tid i Kongressen ble Norton engasjert i eiendomsmeglerbransjen.

## Referanser


## Eksterne lenker
*